stanford-oval/wikipedia huggingface dataset:
ลิงคินพาร์กอันเดอร์กราวด์ 4.0
เนื้อหาในอัลบั้ม

อีพีนี้ประกอบด้วยเพลงเวอร์ชันสตูดิโอ 2 เพลง ซึ่งไม่เคยได้รวมอยู่ใดอัลบั้มใด ที่เหลืออีก 4 เพลงเป็นเพลงเวอร์ชันการแสดงสด รวมถึงเพลงของศิลปินอื่นที่ลิงคินพาร์กได้เล่นคัฟเวอร์ ในชื่อเพลง "วิช" ซึ่งเป็นซิงเกิลของวง ไนน์อินช์เนลส์ ลิงคินพาร์กได้คัฟเวอร์ในงานพรอเจกต์เรโวลูชัน ในปี พ.ศ. 2547 ซึ่งเชสเตอร์ เบนนิงตัน ได้ตะโกนแผดเสียงในการแสดงสดเป็นเวลา 16 วินาที และมีเพลงผสมของลิงคินพาร์ก ได้แก่ "สเต็ปอัป/โนบอดีส์ลิสเซินนิง/อิตส์โกอินดาวน์" ยังเป็นที่รู้จักในชื่อ "ฮิปฮอปเมดเลย์" ได้นำมาจากการแสดงสดของวงที่งานโรซีเทียเตอร์ ในวันเดียวกันลิงคินพาร์กได้แสดงสดเพลงในอัลบั้ม คอลลิชันคอร์ส ด้วยกันกับเจย์-ซี และเพลง "วันสเต็ปโคลสเซอร์" ก็ได้นำมาแสดงสดในงานพรอเจกต์เรโวลูชันด้วยเช่นกัน ซึ่งมีศิลปินรับเชิญจากวง คอร์น นักร้องนำของวง โจนาธาน เดวิส มาร่วมขับร้องในท่อนบริดจ์ที่นำมาจากเวอร์ชันรีมิกซ์ "1stp Klosr"
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Sold My Soul to Yo Mama" (เนื้อเพลงบางส่วนจากเพลง "เปเปอร์คัต" และ "พอยส์ออฟออทอริตี") | Linkin Park | 1:58 |
| 2. | "Breaking the Habit" (ไลฟ์) | Linkin Park | 5:35 |
| 3. | "Standing in the Middle" (ร่วมกับ Motion Man) | Mike Shinoda, Motion Man | 3:22 |
| 4. | "Step Up/Nobody's Listening/It's Goin Down" (ไลฟ์) | Mike Shinoda, Joe Hahn, Brad Delson, Chester Bennington, Rob Bourdon | 4:57 |
| 5. | "Wish" (Nine Inch Nails cover) (Live) | Trent Reznor | 4:28 |
| 6. | "One Step Closer" (ร่วมกับ Jonathan Davis) (Live) | Linkin Park, Scott Koziol,(ท่อนบริดจ์โดย Jonathan Davis และ The Humble Brothers) | 3:57 |
| ความยาวทั้งหมด: | ความยาวทั้งหมด: | ความยาวทั้งหมด: | 24:14 |
บุคคลที่เกี่ยวข้อง

เชสเตอร์ เบนนิงตัน – นักร้อง
รอบ บัวร์ดอน – กลอง
แบรด เดลสัน – กีตาร์นำ
โจ ฮาห์น – เทิร์นเทเบิล, แซมพลิง, โปรแกรมคอมพิวเตอร์แต่งเสียง
ไมค์ ชิโนะดะ – นักร้อง, จังหวะกีตาร์, คีย์บอร์ด
เดฟ "ฟีนิกซ์" ฟาร์เรล – กีตาร์เบส
โมชันแมน - เสียงร้องในเพลง "Standing in the Middle"
โจนาธาน เดวิส - เสียงร้องในท่อนบริดจ์ของเพลง "วันสเต็ปโคลสเซอร์"
แหล่งข้อมูลอื่น

เว็บไซต์ลิงคินพาร์กอันเดอร์กราวด์
| ด ค กลิงคินพาร์ก |
| --- | --- |
 ไมค์ ชิโนะดะ  แบรด เดลสัน  โจ ฮาห์น  เดฟ ฟาร์เรล  เอมิลี อาร์มสตรอง  โคลิน บริตเตน มาร์ก เวกฟิลด์  เชสเตอร์ เบนนิงตัน  ร็อบ บัวร์ดอน 
สตูดิโออัลบั้ม:  ไฮบริดทีโอรี  เมทีโอรา  มินิตส์ทูมิดไนต์  อะเทาซันด์ซันส์  ลิฟวิงทิงส์  เดอะฮันติงปาร์ตี  วันมอร์ไลต์  ฟรอมซีโร 
อัลบั้มรีมิกซ์:  รีแอนิเมชัน  รีชาจด์ 
อัลบั้มบันทึกการแสดงสด:  ไลฟ์อินเท็กซัส  ลิงคินพาร์กอันเดอร์กราวด์ 7.0  โรดทูเรโวลูชัน: ไลฟ์แอตมิลตันคีนส์ 
อัลบั้มเดโม:  ลิงคินพาร์กอันเดอร์กราวด์ 9: เดโมส์  ลิงคินพาร์กอันเดอร์กราวด์ X: เดโมส์  ลิงคินพาร์กอันเดอร์กราวด์ 11.0  ลิงคินพาร์กอันเดอร์กราวด์ 12.0  ลิงคินพาร์กอันเดอร์กราวด์ XIII  ลิงคินพาร์กอันเดอร์กราวด์ XIV 
อัลบั้มรวมเพลง:  ดาวน์โหลดทูโดเนตฟอร์เฮติ  อะดีเคดอันเดอร์กราวด์  ดาวน์โหลดทูโดเนตฟอร์เฮติ V2.0  ดาวน์โหลดทูโดเนต: สึนามิรีลีฟ 
อีพี:  ไฮบริดทีโอรี (อีพี)  ลิงคินพาร์กอันเดอร์กราวด์ 2.0  ลิงคินพาร์กอันเดอร์กราวด์ 3.0  ลิงคินพาร์กอันเดอร์กราวด์ 4.0  คอลลิชันคอร์ส  ลิงคินพาร์กอันเดอร์กราวด์ 5.0  ลิงคินพาร์กอันเดอร์กราวด์ 6.0  ซองส์ฟรอมดิอันเดอร์กราวด์  ลิงคินพาร์กอันเดอร์กราวด์ 8.0  อะไลต์แดตเนเวอร์คัมส์ (รีมิกซ์) 
บทความที่เกี่ยวข้อง:  วอร์เนอร์บราเธอร์สเรเคิดส์  แมชชีนชอปเรเคิดดิงส์  ดาวน์โหลดทูโดเนต  มิวสิกฟอร์รีลีฟ  8-บิตรีเบลเลียน!  เดดบายซันไรส์  ฟอร์ตไมเนอร์  สโตนเทมเพิลไพล็อตส์
ลิงคินพาร์กอันเดอร์กราวด์ 9: เดโมส์

ลิงคินพาร์กอันเดอร์กราวด์ 9: เดโมส์ (อังกฤษ: Linkin Park Underground 9: Demos) เป็นชุดแผ่นซีดี และดิจิทัลดาวน์โหลด ออกจำหน่ายเมื่อวันที่ 23 พฤศจิกายน พ.ศ. 2552 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 2 ของลิงคินพาร์ก และเป็นเดโมแรกโดยลิงคินพาร์กอันเดอร์กราวด์ อัลบั้มนี้เป็นหนึ่งในอัลบั้มที่ออกจำหน่ายปีและครั้งโดยแฟนคลับของลิงคินพาร์ก
เนื้อหาในอัลบั้ม

เนื่องจากอัลบั้มนี้มีความยาวมากกว่า 25 นาที และมี 9 เพลง อัลบั้มนี้จึงไม่ได้ออกจำหน่ายเป็นอีพี แต่เป็นอัลบั้มเดโม โดยมีเพลงเดโมของลิงคินพาร์กที่ไม่เคยได้ออกเผยแพร่มาก่อน ทั้ง 9 เพลงในอัลบั้มเป็นเดโมเดิมจากเพลงและซิงเกิลต่าง ๆ ในสตูดิโออัลบั้มของลิงคินพาร์ก ได้แก่ ไฮบริดทีโอรี (2543), เมทีโอรา (2546) และ มินิตส์ทูมิดไนต์ (2550) บางเพลงในอัลบั้มไม่ได้เป็นเดโมของเพลงในสตูดิโออัลบั้มใดเลย เช่นเพลง "อะครอสเดอะไลน์"
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "A-Six" (Original Long Version 2002) | Linkin Park | 3:52 |
| 2. | "Faint" (Demo 2002) | Linkin Park | 3:11 |
| 3. | "Sad" (By Myself Demo 1999) | Linkin Park | 1:08 |
| 4. | "Fear" (Leave Out All the Rest Demo 2006) | Linkin Park | 2:49 |
| 5. | "Figure.09" (Demo 2002) | Linkin Park | 3:24 |
| 6. | "Stick and Move" (Runaway Demo 1998) | Linkin Park, Mark Wakefield | 0:55 |
| 7. | "Across the Line" (Unreleased Demo 2007) | Linkin Park | 3:11 |
| 8. | "Drawing" (Breaking the Habit Demo 2002) | Linkin Park | 3:32 |
| 9. | "Drum Song" (The Little Things Give You Away Demo 2006) | Linkin Park | 4:50 |
| ความยาวทั้งหมด: | ความยาวทั้งหมด: | ความยาวทั้งหมด: | 26:47 |
ชาร์ต

| ชาร์ต (2552) | อันดับ สูงสุด |
| --- | --- |
Czech Albums Chart: 73
Swiss Music Charts: 29
German Albums Chart: 66
Japanese Albums Chart: 23
บุคคลที่เกี่ยวข้อง

เชสเตอร์ เบนนิงตัน – นักร้อง
รอบ บัวร์ดอน – กลอง
แบรด เดลสัน – กีตาร์นำ
โจ ฮาห์น – เทิร์นเทเบิล, แซมพลิง, โปรแกรมคอมพิวเตอร์แต่งเสียง
ไมค์ ชิโนะดะ – นักร้อง, จังหวะกีตาร์, คีย์บอร์ด
เดฟ "ฟีนิกซ์" ฟาร์เรล – กีตาร์เบส
มาร์ก เวกฟีลด์ – กีตาร์เบส และผู้ประพันธ์เพลง "Stick and Move" (มีชื่อว่า "Stick N Move" ในอัลบั้มตัวอย่าง Xero Sampler Tape ในปี พ.ศ. 2539)
แหล่งข้อมูลอื่น

เว็บไซต์ลิงคินพาร์กอันเดอร์กราวด์
| ด ค กลิงคินพาร์ก |
| --- | --- |
 ไมค์ ชิโนะดะ  แบรด เดลสัน  โจ ฮาห์น  เดฟ ฟาร์เรล  เอมิลี อาร์มสตรอง  โคลิน บริตเตน มาร์ก เวกฟิลด์  เชสเตอร์ เบนนิงตัน  ร็อบ บัวร์ดอน 
สตูดิโออัลบั้ม:  ไฮบริดทีโอรี  เมทีโอรา  มินิตส์ทูมิดไนต์  อะเทาซันด์ซันส์  ลิฟวิงทิงส์  เดอะฮันติงปาร์ตี  วันมอร์ไลต์  ฟรอมซีโร 
อัลบั้มรีมิกซ์:  รีแอนิเมชัน  รีชาจด์ 
อัลบั้มบันทึกการแสดงสด:  ไลฟ์อินเท็กซัส  ลิงคินพาร์กอันเดอร์กราวด์ 7.0  โรดทูเรโวลูชัน: ไลฟ์แอตมิลตันคีนส์ 
อัลบั้มเดโม:  ลิงคินพาร์กอันเดอร์กราวด์ 9: เดโมส์  ลิงคินพาร์กอันเดอร์กราวด์ X: เดโมส์  ลิงคินพาร์กอันเดอร์กราวด์ 11.0  ลิงคินพาร์กอันเดอร์กราวด์ 12.0  ลิงคินพาร์กอันเดอร์กราวด์ XIII  ลิงคินพาร์กอันเดอร์กราวด์ XIV 
อัลบั้มรวมเพลง:  ดาวน์โหลดทูโดเนตฟอร์เฮติ  อะดีเคดอันเดอร์กราวด์  ดาวน์โหลดทูโดเนตฟอร์เฮติ V2.0  ดาวน์โหลดทูโดเนต: สึนามิรีลีฟ 
อีพี:  ไฮบริดทีโอรี (อีพี)  ลิงคินพาร์กอันเดอร์กราวด์ 2.0  ลิงคินพาร์กอันเดอร์กราวด์ 3.0  ลิงคินพาร์กอันเดอร์กราวด์ 4.0  คอลลิชันคอร์ส  ลิงคินพาร์กอันเดอร์กราวด์ 5.0  ลิงคินพาร์กอันเดอร์กราวด์ 6.0  ซองส์ฟรอมดิอันเดอร์กราวด์  ลิงคินพาร์กอันเดอร์กราวด์ 8.0  อะไลต์แดตเนเวอร์คัมส์ (รีมิกซ์) 
บทความที่เกี่ยวข้อง:  วอร์เนอร์บราเธอร์สเรเคิดส์  แมชชีนชอปเรเคิดดิงส์  ดาวน์โหลดทูโดเนต  มิวสิกฟอร์รีลีฟ  8-บิตรีเบลเลียน!  เดดบายซันไรส์  ฟอร์ตไมเนอร์  สโตนเทมเพิลไพล็อตส์
วัดเขาวันชัยนวรัตน์

| วัดเขาวันชัยนวรัตน์ |
| --- | --- |

ที่ตั้ง: ตำบลปากช่อง อำเภอปากช่อง จังหวัดนครราชสีมา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเขาวันชัยนวรัตน์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากช่อง อำเภอปากช่อง จังหวัดนครราชสีมา เป็นวัดสาขาที่ 82 ของวัดหนองป่าพง
วัดเขาวันชัยนวรัตน์ตั้งวัดเมื่อ พ.ศ. 2484 ได้รับพระราชทานวิสุงคามสีมาเมื่อวันที่ 1 มีนาคม พ.ศ. 2559
อุโบสถตั้งอยู่บนยอดเนินเขาเตี้ย ๆ สร้างแล้วเสร็จเมื่อ พ.ศ. 2549 อุโบสถสร้างด้วยหินทรายแปรรูปที่มีเส้นสายของชั้นตะกอนคล้ายกับลายไม้เนื้อแข็ง อาคารคล้ายบ้านไม้สมัยโบราณ อุโบสถมี 3 ชั้น ชั้นล่าง ฐานด้านล่างเป็นสระน้ำสีฟ้าใส สร้างเป็นสระกักเก็บน้ำไว้ใช้สำหรับการใช้สอยภายในวัด เมื่อยามจำเป็น ชั้นสองเป็นที่สำหรับนั่งสมาธิ ภาวนาปฏิบัติธรรม ชั้นสามสำหรับการทำสังฆกรรมของพระภิกษุ ภายในประดิษฐานพระประธานที่ทำด้วยศิลาไทยที่มาจากเขตปากช่อง หน้าตักกว้าง 92 นิ้ว สูง 42 นิ้ว ฐานบัว 19 นิ้ว มีน้ำหนัก 8,509 กิโลกรัม และด้านข้างมีรูปปั้นของหลวงปู่ชา
วัดเขาวงกฎ

| วัดเขาวงกฎ |
| --- | --- |

ที่ตั้ง: ตำบลสนามแจง อำเภอบ้านหมี่ จังหวัดลพบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเขาวงกฎ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามแจง อำเภอบ้านหมี่ จังหวัดลพบุรี  มีพื้นที่ตั้งวัดราว 50 ไร่ 3 งาน (มีพื้นที่แนวสันเขาทั้งสามด้าน) เนื้อที่ออกโฉนด 32 ไร่ 2 งาน 33 ตารางวา
วัดเขาวงกฎเดิมเป็นที่พักสงฆ์ทิ้งร้างอยู่ เมื่อประมาณ พ.ศ. 2460 หลวงพ่อเพา พุทธสโร เห็นว่าเป็นที่สงบ จึงมีการตั้งวัดระบุการตั้งวัด พ.ศ. 2460 ได้รับพระราชทานวิสุงคามสีมาเมื่อวันที่ 19 กรกฎาคม พ.ศ. 2471
อาคารเสนาสนะและสิ่งก่อสร้างที่สำคัญ ได้แก่ อุโบสถสร้างเมื่อ พ.ศ. 2471 โดยมีขนาดกว้าง 6 เมตร ยาว 12 เมตร มีพระพุทธไสยาสน์องค์ใหญ่ตั้งประดิษฐานอยู่เชิงเขาทางทิศตะวันตก มีเรือสำเภาอยู่ปากทางเข้าซึ่งใกล้กับเสาหงส์ เป็นที่ประดิษฐานรอยพระพุทธบาทจำลอง มีสมเด็จหลวงพ่อเมตตา (พระพิชิตมาร) ที่จำลองมาจากประเทศอินเดีย ในมณฑปมีรูปหล่อหลวงพ่อเพา ซึ่งเป็นผู้สร้างวัดเขาวงกฎขึ้นมา ปราสาทตรีมุขเป็นที่เก็บรักษาสังขารในโลงแก้วของหลวงพ่อเจริญ อดีตเจ้าอาวาสวัด บนยอดเขามีพระนาคปรกทิพยมุนีคีรีวงกฎ ประดิษฐานอยู่ ใกล้อุโบสถมีถ้ำค้างคาวที่ใหญ่ที่สุดในจังหวัดลพบุรี ภายในถ้ำมีค้างคาวนับล้านตัวและลิงแสม
วัดเขาแก้ว (จังหวัดนครสวรรค์)

สำหรับวัดเขาแก้วแห่งอื่น ดูที่ วัดเขาแก้ว
| วัดเขาแก้ว |
| --- | --- |


ชื่อสามัญ: วัดเขาแก้ว
ที่ตั้ง: เลขที่ 1 หมู่ 4 ตำบลพยุหะคีรี อำเภอพยุหะคีรี จังหวัดนครสวรรค์ 60130
ประเภท: วัดราษฎร์
นิกาย: มหานิกาย
เจ้าอาวาส: พระครูนิวิฐมณีวงศ์ (สะอาด อาวุฑสีโล)
เวลาทำการ: 07.00 -18.00 น.
จุดสนใจ: รอยพระพุทธบาทจำลองบนมณฑป
กิจกรรม: ปฏิบัติธรรม บริเวณวิปัสสนสถาน
การถ่ายภาพ: อนุญาตให้ถ่ายภาพได้
 สถานีย่อยพระพุทธศาสนา
วัดเขาแก้ว เป็นวัดประจำตำบลพยุหะคีรี อำเภอพยุหะคีรี จังหวัดนครสวรรค์ มีพื้นที่บริเวณวัดติดกับเขาแก้ว และเป็นที่ตั้งของโรงเรียนพยุหะวิทยา (วัดเขาแก้ว)
ประวัติ

สันนิษฐานว่า วัดเขาแก้วนั้น ตั้งมาตั้งแต่ประมาณปี พ.ศ. 1900 สมัยสุโขทัยเป็นราชธานี ได้ชื่อวัดเขาแก้วเพราะ บริเวณที่ตั้งของวัดแห่งนี้ ด้านหลังติดเขา ซึ่งสภาพหินจะมีลักษณะเหลี่ยมใส คล้ายแก้ว จึงเรียกนามว่า เขาแก้ว และเรียกวัดแห่งนี้ว่า วัดเขาแก้ว อนึ่ง มีตำนานเล่าต่อๆ กันมาว่า บนเขาแก้วมีถ้ำ ภายในถ้ำมีวัวหัวแด่นตัวใหญ่ ยืนเฝ้าสมบัติอยู่ ชาวบ้านจึงเรียกว่าบ้าน วัวหน้าแด่น ภายหลังก็เพี้ยนมาจนเป็น บ้านหัวแด่น ภายในวัดมีวัตถุโบราณหลายชิ้น และศาสนสถานโบราณอยู่หลายแห่ง  อายุก็คาดว่าอยู่สมัยราวๆ กรุงสุโขทัยเป็นราชธานี
ปัจจุบัน ได้รับการรับรองเป็นโบราณสถานของจังหวัดนครสวรรค์ เมื่อวันที่ 23 มิถุนายน 2566
ความสำคัญ

ศูนย์เรียนธรรมบาลีแห่งแรกของจังหวัดนครสวรรค์
ที่ตั้ง โรงเรียนพยุหะวิทยา (วัดเขาแก้ว)
ที่ประดิษฐานรอยพระพุทธบาทจำลอง
สำนักวิปัสสนากรรมฐานใหญ่ของอำเภอพยุหะคีรี
คณะสังฆาธิการ

พระครูนิวิฐมณีวงศ์ (สะอาด อาวุฑสีโล) ตำแหน่งเจ้าอาวาส,อดีตเจ้าคณะตำบลท่าน้ำอ้อย
พระครูนิเทศเขมรัตน์ (เกรียงไกร เขมะปญฺโญ) ตำแหน่ง เจ้าคณะตำบลเขากะลา
พระแปลก รัตนวัณโณ ตำแหน่งรองเจ้าอาวาส
พระ ก้าน สิรินธโร ตำแหน่งผู้ช่วยเจ้าอาวาส
พระ มงคล เขมปุญโญ ตำแหน่งผู้ช่วยเจ้าอาวาส และเจ้าสำนักวิปัสสนา
พระครูวินัยธร เจษฎา ยัสวัณโณ ตำแหน่งผู้ช่วยเจ้าอาวาส
พระสมบูรณ์ ปัญญาวชิโร ตำแหน่งผู้ช่วยเจ้าอาวาส
อดีตพระสังฆาธิการ

พระธรรมไตรโลกาจารย์ (ยอด อกฺกวํโส) ตำแหน่ง อดีตเจ้าคณะจังหวัดนครสวรรค์,อดีตเจ้าอาวาสวัดเขาแก้ว
พระครูนิวาสธรรมขันธ์ (เดิม พุทฺธสโร) ตำแหน่ง อดีตเจ้าอาวาสวัดเขาแก้ว,อดีตเจ้าคณะอำเภอพยุหะคีรี,อดีตเจ้าอาวาสวัดหนองโพ
พระครูนิสิตคุณากร (กัน คงฺครตโน) ตำแหน่ง อดีตเจ้าอาวาสวัดเขาแก้ว,อดีตเจ้าคณะตำบลพยุหะ
พระครูนิยุตต์ธรรมกิจ (บุญธรรม ธมฺมปฺปสาโท) ตำแหน่ง อดีตเจ้าอาวาสวัดเขาแก้ว,อดีตเจ้าคณะตำบลพยุหะ,อดีตเจ้าคณะอำเภอพยุหะคีรี
พระครูนิทัศนพลธรรม (ต่อ พลธมฺโม) ตำแหน่ง อดีตเจ้าอาวาสวัดเขาแก้ว
พระครูนิทัศน์ธรรมเวที (ปลด ปิยธโร) ตำแหน่ง อดีตรองเจ้าอาวาส,อดีตเจ้าคณะอำเภอพยุหะคีรี
โบราณสถานที่สำคัญ

ซากโบสถ์เก่าด้านเหนือของวัด
ซากวิหารเก่าบนยอดเขา
เจดีย์ยอดนพศูลและพระปรางค์ 5 ยอด สมัยสุโขทัย
โบสถ์เก่าหลังที่สอง สมัยพระนารายณ์มหาราช (จากเงินพดด้วงที่มีตราประจำรัชกาลสมเด็จพระนารายณ์มหาราช)
ประเพณีที่สำคัญ

ประเพณีงานวัดเขาเพ็ญเดือน 3
ประเพณีสรงน้ำพระวันสงกรานต์
ประเพณีสวดมนต์ข้ามปีวันสิ้นปี
แหล่งศูนย์รวมศรัทธาประชาชน

วิหารบูรพาจารย์สามหลวงพ่อศักดิ์สิทธิ์
รอยพระพุทธบาทจำลอง บนมณฑป
สามหลวงพ่อหินหยกที่ใหญ่ที่สุดในประเทศไทย
ลำดับเจ้าอาวาส

| 0 | 1 | 2 | 3 | 4 |
| --- | --- | --- | --- | --- |

| ลำดับที่ | รายนาม | เริ่มวาระ | สิ้นสุดวาระ | รวมเวลา |
| 1 | หลวงพ่อคูหา | พ.ศ. 2254 | พ.ศ. 2275 | 21 ปี |
| 2 | หลวงพ่อเฒ่าไท | พ.ศ. 2275 | พ.ศ. 2305 | 30 ปี |
| 3 | หลวงพ่อโพ | พ.ศ. 2305 | พ.ศ. 2350 | 45 ปี |
| 4 | หลวงพ่อขำ | พ.ศ. 2350 | พ.ศ. 2393 | 43 ปี |
| 5 | พระครูนิวาศธรรมขันธ์ ( หลวงพ่อเดิม ) | พ.ศ. 2393 | พ.ศ. 2438 | 45 ปี |
| 6 | พระอาจารย์ไผ่ | พ.ศ. 2438 | พ.ศ. 2448 | 10 ปี |
| 7 | พระอาจารย์แก้ว | พ.ศ. 2448 | พ.ศ. 2457 | 9 ปี |
| 8 | พระสมุห์แดง | พ.ศ. 2457 | พ.ศ. 2467 | 10 ปี |
| 9 | พระธรรมไตรโลกาจารย์ ( ยอด อํกวํโส )[7] | พ.ศ. 2467 | พ.ศ. 2489 | 22 ปี |
| 10 | พระครูนิสิตคุณากร(กัน คงฺครตโน) | พ.ศ. 2489 | พ.ศ. 2513 | 24 ปี |
| 11 | พระครูนิยุตต์ธรรมกิจ (บุญธรรม ธมฺมปฺปสาโท) | พ.ศ. 2513 | พ.ศ. 2523 | 10 ปี |
| 12 | พระครูนิทัศนพลธรรม (ต่อ พลธมฺโม) | พ.ศ. 2523 | พ.ศ. 2563 | 40 ปี |
| 13 | พระเทพปริยัติเมธี (สฤษดิ์ สิริธโร ป.ธ.๙ ,รศ.ดร.) (รักษาการชั่วคราว) | 15 มกราคม พ.ศ. 2563 | 6 กุมภาพันธ์ พ.ศ. 2563 | 22 วัน |
| 14 | พระราชรัตนเวที (ประเสริฐ โชติธมฺโม ป.ธ.๗ ,ดร.) (รักษาการชั่วคราว) | 6 กุมภาพันธ์ พ.ศ. 2563 | มีนาคม พ.ศ. 2565 | 2 ปี |
| 15 | พระครูนิภาธรรมวงศ์ (ประเทือง อริยวํโส) (รักษาการชั่วคราว) | มีนาคม พ.ศ. 2565 | 18 พฤศจิกายน พ.ศ. 2565 | 8 เดือน |
| 16 | พระครูนิวิฐมณีวงศ์ (สะอาด อาวุฑสีโล) (รักษาการเจ้าอาวาส) | 18 พฤศจิกายน พ.ศ. 2565 | 30 มิถุนายน พ.ศ. 2566 | 6 เดือน |
| 17 | พระครูนิวิฐมณีวงศ์ (สะอาด อาวุฑสีโล) | 30 มิถุนายน พ.ศ. 2566 | ปัจจุบัน |  |
แหล่งข้อมูลอื่น

ประวัติหลวงพ่อกัน เก็บถาวร 2016-03-05 ที่ เวย์แบ็กแมชชีน
ประวัติวัดเขาแก้ว
สามหลวงพ่อหินหยก
วิหารที่ประดิษฐานรอยพระพุทธบาทจำลอง ณ มณฑปวัดเขาแก้ว
วัดเขาสมอคอน

วัดเขาสมอคอน เป็นวัดใน ตำบลเขาสมอคอน อำเภอท่าวุ้ง จังหวัดลพบุรี
หนุมานแบกเขา
ประวัติ

วัดเขาสมอคอนตั้งอยู่บนเทือกเขาสมอคอน ตำบลเขาสมอคอน อำเภอท่าวุ้งจังหวัดลพบุรี เป็นวัดเก่าแก่ มีหลักฐานมาแต่ครั้งกรุงศรีอยุธยาปรากฏหลักฐานว่ายังมีซากอิฐอยู่มากมายภายในบริเวณวัด มีเจดีย์ทรงลังกาย่อมุมไม้สิบสองที่ทำบัวกลุ่มรองรับองค์ระฆัง  เป็นเจดีย์แบบนิยมของสมัยอยุธยามาจนถึงสมัยรัตนโกสินทร์มีโบสถ์และมณฑปที่สวยงาม
เขาสมอคอนนี้เป็นเสมือนสำนักตักสิลาในสมัยโบราณ  เป็นที่อยู่ของสุกกทันตฤๅษี  อาจารย์ของพ่อขุนรามคำแหงมหาราช และพระยางำเมือง เจ้าเมืองพะเยา  เมื่อครั้งทั้งสองพระองค์ยังทรงพระเยาว์ ได้เสด็จมาศึกษาศิลปวิทยา ณ เขาสมอคอน ภายในมณฑปจะมีพระพุทธรูปประดิษฐาน อยู่เพื่อให้ผู้ที่แวะมาชมได้นมัสการ นอกจากนี้ยังมีถ้ำอีก 2 แห่ง คือถ้ำ วิหาร และถ้ำแสนสุข รวมทั้งปฏิมากรรมหนุมานแบกเขาสร้างขึ้นจากวรรณกรรมเรื่อง รามเกียรติ์ ตอนพระลักษณ์ต้องหอกโมกขศักดิ์ของกุมภกรรณ
รูปปั้นจำลองพระฤๅษีสุกกะทันตะ ณ อาศรมเขาสมอคอน วัดเขาสมอคอน จังหวัดลพบุรี
วัดเขาวงศ์ (จังหวัดปราจีนบุรี)

| วัดเขาวงศ์ |
| --- | --- |


ที่ตั้ง: ตำบลย่านรี อำเภอกบินทร์บุรี จังหวัดปราจีนบุรี
ประเภท: วัดราษฎร์
นิกาย: มหานิกาย
เจ้าอาวาส: พระครูกิตติปัญญาธร
 สถานีย่อยพระพุทธศาสนา
วัดเขาวงศ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลย่านรี อำเภอกบินทร์บุรี จังหวัดปราจีนบุรี มีที่ดินตั้งวัดเนื้อที่ 53 ไร่เศษ มีพระครูกิตติปัญญาธร เป็นเจ้าอาวาส ณ ปัจจุบัน
วัดเขาวงศ์ตั้งวัดเมื่อวันที่ 4 มกราคม พ.ศ. 2538 ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2553 เริ่มแรกเป็นสำนักสงฆ์
อาคารเสนาสนะภายในวัด ได้แก่ อุโบสถกว้าง 33.70 เมตร ยาว 47.80 เมตร กุฏิสองชั้น 3 หลัง ศาลาการเปรียญ 2 หลัง ศาลาธรรมสังเวช 1 หลัง กว้าง 29 เมตร ยาว 53 เมตร โรงเรียนพระปริยัติธรรม 1 หลัง เป็นสำนักปฏิบัติธรรมประจำจังหวัดแห่งที่ 10 ประจำปี 2563 รวมถึงเป็นศูนย์ศึกษาพระพุทธศาสนาวันอาทิตย์ ตั้งแต่ พ.ศ. 2551 จัดการเรียนการสอนตามหลักสูตรนักธรรม ตรี โท เอก ได้รับคัดเลือกหน่วยอบรมประจำตำบลดีเด่นเฉลิมพระเกียรติ ประจำปี 2553
รายนามเจ้าอาวาส

พระยอด พ.ศ. 2519 (ยังเป็นที่พักสงฆ์อยู่)
หลวงพ่อท้าว สุภทฺโท ตั้งแต่ พ.ศ. 2520–2538 (ยังเป็นที่พักสงฆ์อยู่)
พระครูกิตติปัญญาธร ตั้งแต่ พ.ศ. 2538 ถึงปัจจุบัน
วัดเขาวงจินดาราม

| วัดเขาวงจินดาราม |
| --- | --- |

ที่ตั้ง: ตำบลบ่อพลอย อำเภอบ่อพลอย จังหวัดกาญจนบุรี
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อนิล
 สถานีย่อยพระพุทธศาสนา
วัดเขาวงจินดาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อพลอย อำเภอบ่อพลอย จังหวัดกาญจนบุรี  ที่ดินตั้งวัดมีเนื้อที่ 79 ไร่ 1 งาน 30 ตารางวา มีที่ธรณีสงฆ์ จำนวน 4 แปลงเนื้อที่ 74 ไร่ 3 งาน 89 ตารางวา
วัดเขาวงจินดารามเดิมชื่อ วัดบ่อพลอย ตั้งวัดเมื่อ พ.ศ. 2303 เหตุที่ชื่อว่าวัดเขาวงจินดารามเพราะเป็นชื่อภูเขาที่สถานที่ตั้งวัดล้อมด้วยภูเขาเป็นวงโค้ง เป็นวัดที่มีเพชร นิล จินดามณี จำพวกไพลิน จึงรวมชื่อเป็น "วัดเขาวงจินดาราม"
วัดเขาวงจินดารามเป็นวัดโบราณสมัยสงคราม 9 ทัพ สันนิษฐานว่า ชาวพม่าน่าจะเป็นผู้สร้าง เพราะเป็นช่วงปลายกรุงศรีอยุธยาที่มีพม่ามาอยู่บริเวณทางสามแยกไปอำเภออู่ทอง มีเจ้าอาวาสชื่อ อูฬกีฬา หลังจากที่พม่าพ่ายแพ้สงคราม ชาวพม่าอพยพกลับประเทศยกสิ่งของที่มีค่าให้กับวัด เช่นพระพุทธรูป ระฆัง เป็นต้น นับแต่ พ.ศ. 2303–2475 ไม่ปรากฏหลักฐานแน่ชัดเพราะวัตถุโบราณสถานเก่าแก่ชำรุด ถูกทำลายไม่หลงเหลืออยู่ให้เห็น จนเมื่อ พ.ศ. 2475 ในสมัยหลวงปู่อ๊อด เป็นเจ้าอาวาส ได้สร้างอุโบสถและได้รับพระราชทานวิสุงคามสีมา เมื่อวันที่ 10 พฤษภาคม พ.ศ. 2504 ต่อมาเมื่อวันที่ 27 พฤษภาคม พ.ศ. 2531 ได้รับพระราชทานวิสุงคามสีมาในการสร้างอุโบสถหลังใหม่ปัจจุบันนี้ โดยเริ่มสร้างเมื่อ       พ.ศ. 2525 มีพระครูกาญจนกิตติคุณ (ประพันธ์ สังขาร) เป็นผู้ริเริ่มสร้าง
อาคารเสนาสนะที่สำคัญ ได้แก่ อุโบสถ กว้าง 12 เมตร ยาว 34 เมตร เป็นอาคารคอนกรีต เสริมเหล็ก ศาลาการเปรียญกว้าง 20 เมตร ยาว 39 เมตร เป็นอาคารคอนกรีตเสริมเหล็ก สร้างเมื่อ พ.ศ. 2518 กุฎิสงฆ์จำนวน 24 หลัง เป็นอาคารไม้ 2 หลัง ครึ่งตึกครึ่งไม้ 3 หลัง ห้องแถว 2 หลัง กูฎิปูน 17 หลัง ศาลาบำเพ็ญกุศลกว้าง 20 เมตร ยาว 29 เมตรเป็นคอนกรีตเสริมเหล็ก สร้างเมื่อ พ.ศ. 2537 และโรงเรียนพระปริยัติธรรม 15 เมตร ยาว 35 เมตร เป็นอาคาร 2 ชั้น คอนกรีตเสริมเหล็ก สร้างเมื่อ พ.ศ. 2527 วัดมีการก่อสร้างบันไดขึ้นเขาวงจินดาราม แต่เดิมบนเขาหลวงพ่อนิล มีมณฑปรอยพระพุทธบาทจำลองไม่ปรากฎว่าสร้างไว้เมื่อไร รวมถึงได้สร้างพระพุทธรูปซึ่งสร้างด้วยนิล คือพระหลวงพ่อนิลหน้าตักกว้าง 9 เมตร สูงจากพื้นถึงพระเศียร 19 เมตร
รายนามเจ้าอาวาส

พระอ๊อด พ.ศ. 2475–2486
พระมอญ พ.ศ. 2486–2488
พระกิมซา พ.ศ. 2488–2492
พระเอื้อน พ.ศ. 2492–2494
พระสนั่น พ.ศ. 2494–2498
พระสมัย พ.ศ. 2494–2500
พระขัย พ.ศ. 2500–2508
พระครูกาญจนกิติคุณ (ประพันธ์) พ.ศ. 2540
พระครูปริยัติกาญจนสังวร (ทิพย์ สืบดา) พ.ศ. 2528–2540
พระครูศรีกาญจนารักษ ์(สมคบ นกดำ) พ.ศ. 2542–
วัดเขาวัง (จังหวัดราชบุรี)

| วัดเขาวัง |
| --- | --- |

ที่ตั้ง: ตำบลหน้าเมือง อำเภอเมืองราชบุรี จังหวัดราชบุรี
ประเภท: พระอารามหลวงชั้นตรีชนิดสามัญ
นิกาย: มหานิกาย
 สถานีย่อยพระพุทธศาสนา
วัดเขาวัง เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเมืองราชบุรี จังหวัดราชบุรี
ประวัติ

วัดเขาวังตั้งอยู่บนเขาวังเดิมซึ่งชื่อว่า เขาสัตตนาถ เพราะ เป็นที่อยู่อาศัยของสัตว์หลายชนิด อาทิ เก้ง กวาง ลิง ฯลฯ ที่เขาสัตตนาถเดิมมีวัดอยู่วัดหนึ่งอยู่ตรงเชิงเขาด้านทิศตะวันออก แต่ร้างมานาน มีการบันทึกไว้ว่าเป็นวัดที่สร้างขึ้นโดยสมเด็จพระเจ้ากรุงธนบุรี และทรงโปรดฯ ให้ยกกระบัตรเมืองราชบุรีเป็นผู้อำนวยการสร้าง เพื่อเป็นอนุสรณ์ที่พระองค์พร้อมด้วยสมเด็จเจ้าพระยามหากษัตริย์ศึก ได้ทรงยกกองทัพที่ตีกองทัพพม่า และพระราชทานนามวัดนี้ว่า วัดเขาสัตตนาถ
ในรัชสมัยพระบาทสมเด็จพระจุลจอมเกล้าเจ้าอยู่หัว พระองค์ทรงโปรดฯ ให้สร้างพระราชวังขนาดเล็กบนเขานี้ และไม่ปรากฏว่าได้รับพระราชทานนามอย่างใดไว้ ชาวเมืองราชบุรีเรียกกันแต่เพียงว่า เขาวัง พระบาทสมเด็จพระจุลจอมเกล้าเจ้าอยู่หัวมาประทับที่พระราชวังแห่งนี้เพียงครั้งเดียว พระบาทสมเด็จพระมงกุฎเกล้าเจ้าอยู่หัว ก็ไม่ทรงโปรดและมิได้เสด็จไปประพาสเลย พระราชวังนี้จึงถูกทิ้งร้างอยู่ตลอดรัชกาล ในสมัยพระบาทสมเด็จพระปกเกล้าเจ้าอยู่หัว พระราชวังกลายสภาพเป็นป่ารกชัฏเป็นที่อาศัยของสัตว์ป่านานาชนิด
จนถึง พ.ศ. 2467 พระครูพรหมสมาจารและพระครูภาวนานิเทศก์ ได้เดินทางปฏิบัติธุดงค์วัตรมาถึง ณ เขาวัง เห็นว่าเหมาะแก่การปฏิบัติธรรม ได้บูรณะขึ้นใหม่ ต่อมาเมื่อวันที่ 28 กุมภาพันธ์ พ.ศ. 2471 พระครูพรหมสมาจารได้มอบหมายให้หลวงสวรรค์เทพกิจ คหบดีของเมืองราชบุรี กับพระยาอรรถกวี สุนทร ข้าหลวงประจำจังหวัดราชบุรี ทำการยื่นเรื่องขอพระราชทานพระราชวังกับกับภูเขาสัตตนาถให้เป็นที่ธรณีสงฆ์เหมือนดังเดิม พระครูพรหมสมาจารจึงได้ทำการรื้อพระราชวังที่ประทับเฉพาะส่วนที่ชำรุดทรุดโทรม แล้วต่อเติมกำแพงผนังโดยเสริมคอนกรีตจากกำแพงผนังพระราชวังเดิม สร้างเป็นพระอุโบสถ โดยเทคอนกรีตทั้งหลัง มุงด้วยกระเบื้องเคลือบ ติดช่อฟ้า ใบระกา ลงรักปิดทอง ติดกระจก โดยได้รับพระราชทานวิสุงคามสีมา เมื่อวันที่ 22 เมษายน พ.ศ. 2473 และดำเนินการก่อสร้างแล้วเสร็จ เมื่อ พ.ศ. 2475
วุฒิชัย อะสุชีวะ

| ข้อมูลส่วนตัว |
| --- | --- | --- | --- |
ชื่อเต็ม:  วุฒิชัย อะสุชีวะ
วันเกิด:  14 กันยายน พ.ศ. 2526 (41 ปี)
ส่วนสูง:  1.76 m (5 ft 9 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  กองเรือยุทธการ
สโมสรอาชีพ*
| ปี |  ทีม |  ลงเล่น |  (ประตู) |
| 2550–2555 |  ราชนาวี |  68 |  (21) |
| 2555 |  → ตราด เอฟซี (ยืม) |  39 |  (8) |
| 2556–2557 |  สุพรรณบุรี เอฟซี |  19 |  (2) |
| 2557 |  → โอสถสภา (ยืม) |  8 |  (0) |
| 2558 |  ประจวบ เอฟซี |   |   |
| 2559 |  ตราด เอฟซี |   |   |
| 2560– |  กองเรือยุทธการ |   |   |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 พฤศจิกายน 2008
วุฒิชัย อะสุชีวะ  เกิดเมื่อวันที่ 14 กันยายน พ.ศ. 2526 เป็นนักฟุตบอลทีมชาติไทย เล่นอยู่สโมสรฟุตบอลกองเรือยุทธการ ในไทยลีก 4
แหล่งข้อมูลอื่น

Goal.com เก็บถาวร 2016-03-06 ที่ เวย์แบ็กแมชชีน
Players Profile - info.thscore.com
ข้อมูลของ วุฒิชัย อะสุชีวะ ที่ ซ็อกเกอร์เวย์
วัดเขาศรีวิชัย

| วัดเขาศรีวิชัย |
| --- | --- |


ชื่อสามัญ: วัดเขาศรีวิชัย, วัดเขาหัวบน
ที่ตั้ง: ตำบลศรีวิชัย อำเภอพุนพิน จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเขาศรีวิชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีวิชัย อำเภอพุนพิน จังหวัดสุราษฎร์ธานี
ประวัติ

วัดเขาศรีวิชัย หรือ วัดเขาหัวบน จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 1125 ได้รับพระราชทานวิสุงคามสีมาเมื่อ พ.ศ. 1137
ตำนานการบูรณะพระบรมธาตุไชยาในสมัยพระครูโสภณเจตสิการาม (หนูติสฺโส) เล่าว่าเมื่อ พ.ศ. 2438 มีชายหนุ่มที่ต่อมารู้จักในนาม ตาปะขาวนุ้ย ไม่ปรากฏว่าหลักฐานแหล่งเดิมอยู่ที่ใด แต่ได้มาขออาศัยที่วัดหัวเขา มีชื่อเสียงในการบูรณะวัด ต่อมาชาวไชยาเดินทางไปรับตาปะขาวมาไชยาและเริ่มเข้ามาถากถางเพื่อบูรณะพระบรมธาตุแต่เกิดเรื่องเสียก่อนจึงบูรณะไม่สำเร็จ จากเรื่องนี้จึงตั้งข้อสังเกตว่า วัดหัวเขา น่าจะเป็นชื่อเดิมของวัดเขาศรีวิชัย แต่อย่างไรก็ตามมีหลักฐานที่เป็นลายลักษณ์อักษรปรากฏชื่อวัดเขาศรีวิชัยในหนังสือสัญญาการรับเหมา สร้างกุฏิ 3 หลังที่อารามวัด ลงวันที่ 24 กันยายน ร.ศ. 121 หนังสือสัญญานี้อยู่ในความครอบครองของพระครูวิจิตรคณานุการอดีตเจ้าอาวาสวัดเขาศรีวิชัย ชื่อ "วัดเขาศรีวิชัย" จึงเป็นชื่อที่ใช้กันไม่ต่ำกว่า พ.ศ. 2445 ส่วนชื่อวัดหัวเขาบนคงเป็นชื่อที่ชาวบ้านนิยมเรียกอย่างไม่เป็นทางการ
โบราณสถาน

พบหลักฐานทางโบราณคดี มีอายุราวศตวรรษที่ 13–16 ได้แก่ อุโบสถเก่าแก่ก่ออิฐถือปูน ใช้ผนังรับน้ำหนักแทนเสา หลังคาเป็นโครงไม้มุงกระเบื้อง ด้านหน้ามีพระพุทธรูปปางป่าเลไลย์ ช่องประตูหน้าต่างต่าง ๆ ประดับด้วยเครืองถ้วยชามกระเบื้อง ภายในประดิษฐานพระพุทธรูปปางมารวิชัยลงรักปิดทองจำนวน 11 องค์ พบโบราณวัตถุ เช่น เทวรูปพระนารายณ์อยู่บนยอดเขาบริเวณซากโบราณสถาน เมื่อ พ.ศ. 2518 พบพระพิมพ์ศิลปะศรีวิชัย พบลูกปัดหลายชนิดซึ่งสันนิษฐานว่ามีการติดต่อค้าขายกันมาตั้งแต่สมัยโบราณ
วุฒิชัย ทาทอง

| ข้อมูลส่วนตัว |
| --- | --- | --- | --- |
ชื่อเต็ม:  วุฒิชัย ทาทอง
วันเกิด:  11 เมษายน พ.ศ. 2528 (39 ปี)
สถานที่เกิด:  ศรีสะเกษ, ประเทศไทย
ส่วนสูง:  1.72 m (5 ft 7 1⁄2 in)
ตำแหน่ง:  กองหน้า / กองกลางตัวรุก
สโมสรเยาวชน
2547—2549:  จุฬา ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2549—2551 |  จุฬา ยูไนเต็ด |  46 |  (23) |
| 2552—2553 |  บีอีซี เทโรศาสน |  36 |  (15) |
| 2553 |  → ศรีสะเกษ (ยืม) |  16 |  (11) |
| 2554—2555 |  ศรีสะเกษ |  9 |  (5) |
| 2556—2559 |  สุพรรณบุรี |  10 |  (7) |
| 2559—2560 |  ท่าเรือ |  28 |  (4) |
| 2561 |  อุบล ยูเอ็มที ยูไนเต็ด |  10 |  (1) |
| 2561 |  อุดรธานี |  13 |  (1) |
| 2562 |  ราชนาวี |  6 |  (1) |
ทีมชาติ
| 2550 |  ไทย U-23 |  5 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
วุฒิชัย ทาทอง เกิดเมื่อวันที่ 11 เมษายน พ.ศ. 2528 เป็นนักฟุตบอลชาวไทย ในตำแหน่ง กองหน้า เคยเล่นให้กับหลายสโมสร เช่น บีอีซี เทโรศาสน, สโมสรฟุตบอลการท่าเรือ และ สโมสรฟุตบอลจังหวัดสุพรรณบุรี   มีน้องชายคือ ชัยณรงค์ ทาทอง
ปัจจุบันเป็นกับตันทีม สโมสรศรีสะเกษ ซิตี้ ในการแข่งขันฟุตบอลไทยแลนด์ เซมิโปรลีก ฤดูกาล 2566 โซนภาคตะวันออกเฉียงเหนือ
แหล่งข้อมูลอื่น

Profile at Thaipremierleague.co.th เก็บถาวร 2012-03-19 ที่ เวย์แบ็กแมชชีน
ลูกเสือและเนตรนารีในกัมพูชา

ในปัจจุบัน ลูกเสือและเนตรนารีในกัมพูชาดำเนินการโดยองค์กร 2 แห่งคือ สมาคมเนตรนารีแห่งกัมพูชาที่เป็นสมาชิกของสมาคมเนตรนารีและลูกเสือหญิงโลก และสมาคมลูกเสือแห่งชาติกัมพูชาซึ่งเป็นสมาชิกขององค์กรระดับโลกของขบวนการลูกเสือ